عراق میں داعش کے آٹھ خطرناک دہشت گرد ہلاک

عراق کے سیکورٹی اداروں نے داعش کے آٹھ خطرناک دہشت گردوں کو موت کے گھاٹ اتار دیا ہے۔

خبر کا کوڈ: ۴۴۲۵۴۰

تاریخ: ۱۹ تير ۲۰۲۰ - ۱۹:۵۲

رسا نیوز ایجنسی کی رپورٹ کے مطابق بغداد میں دفاعی اور عسکری ذرائع نے بتایا ہے کہ عوامی رضاکار فورس الحشد الشعبی اور مسلح افواج کے جوانوں نے مشترکہ آپریشن کے دوران صوبۂ کرکوک کے علاقے وادی الشای کو دہشت گردوں سے پاک کر دیا ہے۔

اس آپریشن کے دوران داعش کے متعدد خفیہ ٹھکانوں کا پتہ لگانے کے بعد انہیں تہس نہس کر دیا گیا۔

عراق کی عوامی رضاکار فورس اور مسلح افواج کی مشترکہ کاروائی کے دوران داعش کے آٹھ خطرناک دہشت گرد بھی اپنے متعدد ساتھیوں سمیت ہلاک ہو گئے۔

قبل ازیں عراقی سیکورٹی اداروں نے صوبۂ نینوا میں داعش کے بھرتی انچارج کو گرفتار کیا تھا۔

اگرچہ عراقی افواج نے ایران کی فوجی مشاورت سے ملک کے سبھی علاقے داعش سے آزاد کرا کے اس کی نام نہاد خلافت کا خاتمہ کر دیا ہے لیکن امریکا اور اس کے اتحادیوں کے حمایت یافتہ اس تکفیری گروہ کے افراد اب بھی عراق کے مختلف علاقوں میں خفیہ طور پر موجود ہیں اور موقع ملنے پر دہشت گردانہ کارروائیاں انجام دیتے رہتے ہیں۔